《秋水清无底》
宋代·林希逸

倚杖临秋水，微茫一派平。极深不知底，独照有馀清。

一色兼天净，千寻似鉴明。谁能冰下语，为探地中行。

月动无移石，云飞落止泓。沧浪佳兴动，可以濯吾缨。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。